CELEX: 32013D0219
Language: el
Date: 2013-05-16 00:00:00
Title: Εκτελεστική απόφαση 2013/219/ΚΕΠΠΑ του Συμβουλίου, της 16ης Μαΐου 2013 , για την εφαρμογή της απόφασης 2011/486/ΚΕΠΠΑ σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν

17.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 133/22
            
         ΕΚΤΕΛΕΣΤΙΚΉ ΑΠΌΦΑΣΗ 2013/219/ΚΕΠΠΑ ΤΟΥ ΣΥΜΒΟΥΛΊΟΥ
   της 16ης Μαΐου 2013
   για την εφαρμογή της απόφασης 2011/486/ΚΕΠΠΑ σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 31 παράγραφος 2,
   Έχοντας υπόψη την απόφαση 2011/486/ΚΕΠΠΑ του Συμβουλίου, της 1ης Αυγούστου 2011, σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν (1), και ιδίως το άρθρο 5 και το άρθρο 6 παράγραφος 1,
   Εκτιμώντας τα ακόλουθα:
   
               (1)
            
            
               Την 1η Αυγούστου 2011 το Συμβούλιο εξέδωσε την απόφαση 2011/486/ΚΕΠΠΑ.
            
         
               (2)
            
            
               Στις 16 και 22 Απριλίου 2013, η Επιτροπή του Συμβουλίου Ασφαλείας των Ηνωμένων Εθνών, η οποία συστήθηκε σύμφωνα με την παράγραφο 30 της απόφασης 1988 (2011) του Συμβουλίου Ασφαλείας, ενημέρωσε και τροποποίησε τον κατάλογο των προσώπων, ομάδων, επιχειρήσεων και οντοτήτων που υπόκεινται σε περιοριστικά μέτρα.
            
         
               (3)
            
            
               Συνεπώς, το παράρτημα της απόφασης 2011/486/ΚΕΠΠΑ θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 2011/486/ΚΕΠΠΑ τροποποιείται, όπως ορίζεται στο παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 16 Μαΐου 2013.
      
         
            Για το Συμβούλιο
         
         
            Ο Πρόεδρος
         
         R. QUINN
      
   
   
      (1)  ΕΕ L 199 της 2.8.2011, σ. 57.
   
      ΠΑΡΑΡΤΗΜΑ
      Ι.   Η κατωτέρω καταχώριση προστίθεται στον κατάλογο του παραρτήματος της απόφασης 2011/486/ΚΕΠΠΑ
      
      A.   Πρόσωπα συνδεόμενα με τους Ταλιμπάν
      
      
                  1.
               
               
                  Adam Khan Achekzai [γνωστός και ως: α) Maulavi Adam Khan, β) Maulavi Adam]
                  
                     Τίτλος: Μολαβί. Ημερομηνία γέννησης: α) 1970 β) 1972 γ) 1971 δ) 1973 ε) 1974 στ) 1975. Τόπος γέννησης: Επαρχία Kandahar, Αφγανιστάν. Διεύθυνση:Chaman, επαρχία Baluchistan, Πακιστάν. Ιθαγένεια: Πακιστανός. Άλλες πληροφορίες: α) Κατασκευαστής αυτοσχέδιων εκρηκτικών μηχανισμών και διαμεσολαβητής των Ταλιμπάν. β) Μέλος των Ταλιμπάν υπεύθυνο για την επαρχία Badghis, Αφγανιστάν, από τα μέσα του 2010. γ) Πρώην μέλος των Ταλιμπάν υπεύθυνο για τις επαρχίες Sar-e Pul και Samangan, Αφγανιστάν. δ) Ως στρατιωτικός διοικητής των Ταλιμπάν στην επαρχία Kandahar, Αφγανιστάν, συμμετείχε στην οργάνωση επιθέσεων αυτοκτονίας στις γειτονικές επαρχίες. ε) Συνδέεται με τον Abdul Samad Achekzai.
                  
                     Ημερομηνία κατονομασίας από τον ΟΗΕ: 16.4.2013.
                  
                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:
                  
                  Ο Adam Khan Achekzai καταχωρίσθηκε στον κατάλογο στις 16 Απριλίου 2013, κατ’ εφαρμογή της παραγράφου 2 της απόφασης 2082 (2012) για «συμμετοχή στη χρηματοδότηση, τον σχεδιασμό, τη διευκόλυνση, την προπαρασκευή ή την εκτέλεση τρομοκρατικών πράξεων ή ενεργειών που τελέσθηκαν από, σε συνεργασία με, εξ ονόματος, εκ μέρους ή προς υποστήριξη» και «άλλως στηρίζοντας πράξεις ή ενέργειες» κατονομαζομένων ή άλλων προσώπων, ομάδων, επιχειρήσεων και οντοτήτων που συνδέονται με τους Ταλιμπάν και συνιστούν απειλή για την ειρήνη, τη σταθερότητα και την ασφάλεια του Αφγανιστάν.
                  Ο Adam Khan Achekzai είναι κατασκευαστής αυτοσχέδιων εκρηκτικών μηχανισμών και διαμεσολαβητής των Ταλιμπάν. Από το 2012, ο Adam κατασκευάζει αυτοσχέδιους εκρηκτικούς μηχανισμούς και έχει εκπαιδεύσει περίπου 150 ανάλογους κατασκευαστές προς υποστήριξη των Ταλιμπάν. Από τα τέλη του 2010, ο Adam είναι στρατιωτικός ηγέτης των Ταλιμπάν, υπεύθυνος για την παραγωγή αυτοσχέδιων εκρηκτικών μηχανισμών και γιλέκων βομβιστών αυτοκτονίας. Ο Adam υπήρξε αναπληρωτής του διαμεσολαβητή για θέματα αυτοσχέδιων εκρηκτικών μηχανισμών Abdul Samad Achekzai και, υπ’ αυτή του την ιδιότητα, συντόνιζε τις δραστηριότητες προμηθειών για το δίκτυο.
                  Εκτός των καθηκόντων διαμεσολάβησης όσον αφορά τους αυτοσχέδιους εκρηκτικούς μηχανισμούς, ο Adam ανέλαβε και άλλους ηγετικούς ρόλους για τους Ταλιμπάν. Στα μέσα του 2010, ο Adam διορίστηκε επικεφαλής των Ταλιμπάν στην επαρχία Badghis, Αφγανιστάν. Επιπλέον, ο Adam υπήρξε πρώην επί κεφαλής των Ταλιμπάν στις επαρχίες Sar-e Pul και Samangan, Αφγανιστάν. Ως στρατιωτικός διοικητής των Ταλιμπάν στην επαρχία Qandahar, Αφγανιστάν, ο Adam συμμετείχε στην οργάνωση επιθέσεων αυτοκτονίας στις γειτονικές επαρχίες.
               
            ΙΙ.   Οι καταχωρίσεις του καταλόγου του παραρτήματος της απόφασης 2011/486/ΚΕΠΠΑ για τα πρόσωπα που αναφέρονται κατωτέρω αντικαθίστανται από τις ακόλουθες καταχωρίσεις.
      
      A.   Πρόσωπα συνδεόμενα με τους Ταλιμπάν
      
      
                  1.
               
               
                  
                     Abdul Latif Mansur [γνωστός και ως: α) Abdul Latif Mansoor, β) Wali Mohammad]
                  
                     Τίτλος: Μολαβί. Λόγοι καταχώρισης στον κατάλογο: Υπουργός Γεωργίας του καθεστώτος των Ταλιμπάν. Ημερομηνία γέννησης: Περί το 1968. Τόπος γέννησης: α) Περιφέρεια Zurmat, επαρχία Paktia, Αφγανιστάν, β) Περιφέρεια Garda Saray, επαρχία Paktia, Αφγανιστάν. Ιθαγένεια: Αφγανός. Άλλες πληροφορίες: α) Μέλος των Ταλιμπάν Miram Shah Shura από τον Μάιο του 2007, β) Σκιώδης κυβερνήτης των Ταλιμπάν στην επαρχία Logar από τα τέλη του 2012, γ) Εκτιμάται ότι βρίσκεται στη μεθοριακή περιοχή Αφγανιστάν/Πακιστάν, δ) Ανήκει στη φυλή Sahak (Ghilzai).
                  
                     Ημερομηνία κατονομασίας από τον ΟΗΕ:31.1.2001.
                  
                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:
                  
                  Ο Abdul Latif Mansur ήταν μέλος του «Συμβουλίου Miram Shah» των Ταλιμπάν από τον Μάιο του 2007. Υπήρξε ο σκιώδης κυβερνήτης της επαρχίας Nangarhar του Αφγανιστάν το 2009 και επικεφαλής της πολιτικής επιτροπής των Ταλιμπάν από τα μέσα του 2009. Από τον Μάιο 2010, ο Abdul Latif Mansur ήταν ανώτερος διοικητής των Ταλιμπάν στο ανατολικό Αφγανιστάν.
               
            
                  2.
               
               
                  
                     Mohammad Naim Barich Khudaidad [γνωστός και ως: α) Mullah Naeem Barech β) Mullah Naeem Baraich γ) Mullah Naimullah δ) Mullah Naim Bareh ε) Mohammad Naim στ) Mullah Naim Barich ζ) Mullah Naim Barech η) Mullah Naim Barech Akhund θ) Mullah Naeem Baric ι) Naim Berich ια) Haji Gul Mohammed Naim Barich ιβ) Gul Mohammad ιγ) Haji Ghul Mohammad ιδ) Gul Mohammad Kamran ιε) Mawlawi Gul Mohammad]
                  
                     Τίτλος: Μουλάς. Λόγοι καταχώρισης στον κατάλογο: Αναπληρωτής υπουργός Πολιτικής Αεροπορίας του καθεστώτος των Ταλιμπάν. Ημερομηνία γέννησης: Περί το 1975. Τόπος γέννησης: α) Χωριό Lakhi, περιοχή Hazarjuft, περιφέρεια Garmsir, επαρχία Helmand, Αφγανιστάν, β) Χωριό Laki, περιφέρεια Garmsir, επαρχία Helmand, Αφγανιστάν, γ) Χωριό Lakari, περιφέρεια Garmsir, επαρχία Helmand, Αφγανιστάν, δ) Darvishan, περιφέρεια Garmsir, επαρχία Helmand, Αφγανιστάν, ε) Χωριό De Luy Wiyalah, περιφέρεια Garmsir, επαρχία Helmand, Αφγανιστάν. Ιθαγένεια: Αφγανός. Άλλες πληροφορίες: α) Μέλος της Στρατιωτικής Επιτροπής των Ταλιμπάν από τον Μάρτιο του 2010. β) Εκτιμάται ότι βρίσκεται στη μεθοριακή περιοχή Αφγανιστάν/Πακιστάν. γ) Ανήκει στη φυλή Barich.
                  
                     Ημερομηνία κατονομασίας από τον ΟΗΕ: 23.2.2001.
                  
                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:
                  
                  Ο Mohammad Naim είναι μέλος του «Συμβουλίου Gerdi Jangal» των Ταλιμπάν. Είναι πρώην αναπληρωτής του Akhtar Mohammad Mansour Shah Mohammed, εξέχουσας προσωπικότητας του συμβουλίου ηγετών των Ταλιμπάν. Ο Mohammad Naim ελέγχει στρατιωτική βάση στη μεθόριο Αφγανιστάν/Πακιστάν.
               
            
                  3.
               
               
                  
                     Din Mohammad Hanif [γνωστός και ως: α) Qari Din Mohammad β) Iadena Mohammad].
                  
                     Τίτλος: Qari. Λόγοι καταχώρισης στον κατάλογο: α) Υπουργός Προγραμματισμού του καθεστώτος των Ταλιμπάν, β) Υπουργός Ανώτατης Εκπαίδευσης του καθεστώτος των Ταλιμπάν. Ημερομηνία γέννησης: α) Περί το 1955, β)01.01.1969 (ως Iadena Mohammad). Τόπος γέννησης: α) Χωριό Shakarlab, περιφέρεια Yaftali Pain, επαρχία Badakhshan, Αφγανιστάν, β) Badakhshan (ως Iadena Mohammad) Ιθαγένεια: Αφγανός. Αριθμός διαβατηρίου: OA 454044 (ως Iadena Mohammad). Άλλες πληροφορίες: α) Μέλος του Ανώτατου Συμβουλίου των Ταλιμπάν υπεύθυνος για τις επαρχίες Takhar και Badakhshan. β) Εκτιμάται ότι βρίσκεται στη μεθοριακή περιοχή Αφγανιστάν/Πακιστάν.
                  
                     Ημερομηνία κατονομασίας από τον ΟΗΕ: 25.1.2001.
               
            
                  4.
               
               
                  
                     Abdul Jabbar Omari. [γνωστός και ως: α) Mullah Jabar β) Muawin Jabbar]
                  
                     Τίτλος: Μολαβί. Λόγοι καταχώρισης στον κατάλογο: Κυβερνήτης της επαρχίας Baghlan (Αφγανιστάν), υπό το καθεστώς των Ταλιμπάν. Ημερομηνία γέννησης: περί το 1958. Τόπος γέννησης: επαρχία Zabul, Αφγανιστάν. Ιθαγένεια: Αφγανός. Άλλες πληροφορίες: Ανήκει στη φυλή Hottak.
                  
                     Ημερομηνία κατονομασίας από τον ΟΗΕ:23.2.2001.
                  
                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:
                  
                  Τον Ιούνιο του 2008, ο Abdul Jabbar Omari εργαζόταν ως αναπληρωτής του Amir Khan Haqqani και διοικητής ένοπλης ομάδας στην περιφέρεια Siuri της επαρχίας Zabul. Τον Ιούνιο του 2008, με σκοπό την ενίσχυση των δραστηριοτήτων της στην περιοχή, η ηγεσία των Ταλιμπάν τον διόρισε σκιώδη κυβερνήτη της επαρχίας Zabul.
               
            
                  5.
               
               
                  
                     Mohammad Shafiq Ahmadi Fatih Khan [γνωστός και ως: Mohammad Shafiq Ahmadi]
                  
                     Τίτλος: Μουλάς. Λόγοι καταχώρισης στον κατάλογο: Κυβερνήτης της επαρχίας Samangan υπό το καθεστώς των Ταλιμπάν. Ημερομηνία γέννησης: 1956-1957. Τόπος γέννησης: Χωριό Charmistan, Περιφέρεια Tirin Kot, επαρχία Uruzgan, Αφγανιστάν. Ιθαγένεια: Αφγανός. Άλλες πληροφορίες: α) Σκιώδης κυβερνήτης των Ταλιμπάν στην επαρχία Uruzgan από τα τέλη του 2012. β) Ανήκει στη φυλή Hottak.
                  
                     Ημερομηνία κατονομασίας από τον ΟΗΕ: 23.2.2001.
               
            
                  6.
               
               
                  Shahabuddin Delawar
                  
                     Τίτλος: Μολαβί. Λόγοι καταχώρισης στον κατάλογο: Αντιπρόεδρος του Ανώτατου Δικαστηρίου υπό το καθεστώς των Ταλιμπάν. Ημερομηνία γέννησης: α) 1957, β) 1953. Τόπος γέννησης: Επαρχία Logar, Αφγανιστάν. Ιθαγένεια: Αφγανός. Αριθμός διαβατηρίου: Αριθμός αφγανικού διαβατηρίου: OA296623. Άλλες πληροφορίες: α) Αναπληρωτής επικεφαλής της πρεσβείας των Ταλιμπάν στο Ριάντ της Σαουδικής Αραβίας μέχρι τις 25 Σεπτεμβρίου 1998. β) Εκτιμάται ότι βρίσκεται στη μεθοριακή περιοχή Αφγανιστάν/Πακιστάν.
                  
                     Ημερομηνία κατονομασίας από τον ΟΗΕ:23.2.2001.
               
            
                  7.
               
               
                  
                     Sirajuddin Jallaloudine Haqqani [γνωστός και ως: α) Siraj Haqqani, β) Serajuddin Haqani, γ) Siraj Haqani, δ) Saraj Haqani, ε) Khalifa]
                  
                     Λόγοι καταχώρισης στον κατάλογο: Na’ib Amir (Υποδιοικητής). Διεύθυνση: α)Συνοικία Kela/συνοικία Danda, Miramshah, Βόρειο Βαζιριστάν, Πακιστάν, β)Manba’ul uloom Madrasa, Miramshah, Βόρειο Waziristan, Πακιστάν, γ)Dergey Manday Madrasa, Miramshah, Βόρειο Waziristan, Πακιστάν. Ημερομηνία γέννησης: περί 1977/1978. Τόπος γέννησης: α) Danda, Miramshah, Βόρειο Waziristan, Πακιστάν, β) Χωριό Srana, περιφέρεια Garda Saray, επαρχία Paktia, Αφγανιστάν, γ) Περιφέρεια Neka, επαρχία Paktika, Αφγανιστάν, δ) Επαρχία Khost, Αφγανιστάν. Ιθαγένεια: Αφγανός. Άλλες πληροφορίες: α) Επικεφαλής του δικτύου Haqqani από τα τέλη του 2012. β) Γιος του Jallaloudine Haqani. γ) Ανήκει στο τμήμα Sultan Khel, φυλή Zardran του Garda Saray της επαρχίας Paktia, Αφγανιστάν. δ) Εκτιμάται ότι βρίσκεται στη μεθοριακή περιοχή Αφγανιστάν/ Πακιστάν.
                  
                     Ημερομηνία κατονομασίας από τον ΟΗΕ:13.9.2007.
                  
                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:
                  
                  Ο Sirajuddin Jallaloudine Haqqani είναι ένας από τους πλέον εξέχοντες, ισχυρούς, χαρισματικούς και έμπειρους ηγέτες εντός του δικτύου Haqqani, ομάδας μαχητών που συνδέεται στενά τόσο με τους Ταλιμπάν όσο και με την Αλ Κάιντα, και υπήρξε ένας από τους κύριους επιχειρησιακούς διοικητές του δικτύου από το 2004.
                  Ο Sirajuddin Haqqani αντλεί την περισσότερη ισχύ και κύρος του από τον πατέρα του, Jalaluddin Haqqani, πρώην υπουργό του καθεστώτος των Ταλιμπάν, ο οποίος υπήρξε στρατιωτικός διοικητής των Ταλιμπάν και μεσολαβητής για την Αλ Κάιντα και τους Ταλιμπάν εκατέρωθεν της μεθορίου Αφγανιστάν/Πακιστάν. Κατά την υπουργική του θητεία στο καθεστώς των Ταλιμπάν, ο Jalaluddin Haqqani δημιούργησε πολύ στενούς δεσμούς με την Αλ Κάιντα.
                  Ο Sirajuddin Haqqani συνδέεται στενά με τους Ταλιμπάν, οι οποίοι του παρέχουν χρηματοδότηση για τις επιχειρήσεις του. Λαμβάνει επίσης χρηματοδότηση από διάφορες άλλες ομάδες και άτομα, συμπεριλαμβανομένων βαρόνων των ναρκωτικών. Είναι βασικός αγωγός για τρομοκρατικές επιθέσεις στο Αφγανιστάν και δραστηριότητες υποστήριξης στις ομοσπονδιακά διοικούμενες φυλετικές περιοχές του Πακιστάν. Οι διασυνδέσεις του με τους Ταλιμπάν δημοσιοποιήθηκαν τον Μάιο 2006 από τον μουλά Dadullah, έναν εκ των κορυφαίων τότε στρατιωτικών διοικητών των Ταλιμπάν, ο οποίος ανέφερε ότι συνεργάστηκε με τον Sirajuddin Haqqani και σχεδίασε επιχειρήσεις μαζί του. Έχει επίσης διασυνδέσεις με την οργάνωση Jaish-i-Mohammed.
                  O Sirajuddin Haqqani είναι ενεργά αναμεμειγμένος στον σχεδιασμό και την εκτέλεση επιθέσεων με στόχο τη Διεθνή Δύναμη για την Προαγωγή της Ασφάλειας (ISAF), αφγανούς αξιωματούχους και πολίτες, κυρίως στις ανατολικές και νότιες περιοχές του Αφγανιστάν. Επίσης στρατολογεί και στέλνει μαχητές στις επαρχίες Khost, Paktia και Paktika του Αφγανιστάν.
                  Ο Sirajuddin Haqqani αναμείχθηκε στη βομβιστική επίθεση αυτοκτονίας κατά λεωφορείου της αστυνομικής ακαδημίας στην Καμπούλ στις 18 Ιουνίου 2007, όπου βρήκαν τον θάνατο 35 αστυνομικοί.
               
            
                  8.
               
               
                  
                     Abdul Aziz Abbasin (γνωστός και ως: Abdul Aziz Mahsud)
                  
                     Ημερομηνία γέννησης: 1969. Τόπος γέννησης: Χωριό Sheykhan, περιοχή Pirkowti, περιφέρεια Orgun, επαρχία Paktika, Αφγανιστάν Άλλες πληροφορίες: α) Βασικός διοικητής του δικτύου Haqqani υπό τον Sirajuddin Jallaloudine Haqqani. β) Σκιώδης κυβερνήτης των Ταλιμπάν στο διαμέρισμα Orgun της επαρχίας Paktika του Αφγανιστάν από τις αρχές του 2010. γ) Υπεύθυνος για τη λειτουργία στρατοπέδου εκπαίδευσης για μη Αφγανούς στην επαρχία Paktika. δ) Συμμετείχε στη μεταφορά όπλων στο Αφγανιστάν.
                  
                     Ημερομηνία κατονομασίας από τον ΟΗΕ: 04.10.2011.
                  
                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:
                  
                  Ο Abdul Aziz Abbasin είναι βασικός διοικητής του δικτύου Haqqani, ομάδας μαχητών που σχετίζονται με τους Ταλιμπάν, το οποίο δρα από το ανατολικό Αφγανιστάν και το Γραφείο του βορείου Waziristan στις ομοσπονδιακά διοικούμενες περιοχές των φυλών του Πακιστάν. Στις αρχές του 2010, ο Sirajuddin Haqqani του έδωσε εντολές και τον διόρισε σκιώδη κυβερνήτη Ταλιμπάν του διαμερίσματος Orgun της επαρχίας Paktika του Αφγανιστάν. Ο Abbasin διοικεί ομάδα μαχητών Ταλιμπάν και έχει συμβάλει στη λειτουργία στρατοπέδου εκπαίδευσης ξένων μαχητών με βάση την επαρχία Paktika. Ο Abbasin έχει συμμετάσχει επίσης σε ενέδρες κατά οχημάτων που μετέφεραν προμήθειες σε αφγανικές κυβερνητικές δυνάμεις και στη μεταφορά όπλων στο Αφγανιστάν.
               
            
                  9.
               
               
                  
                     Mohammed Qasim Mir Wali Khudai Rahim [γνωστός και ως: α) Muhammad Qasim, β) Abdul Salam]
                  
                     Τίτλος: Haji (χατζής). Ημερομηνία γέννησης: Μεταξύ 1975 και 1976. Τόπος γέννησης: α) Χωριό Minar, περιφέρεια Garmser, επαρχία Helmand, Αφγανιστάν, β) Χωριό Darweshan, περιφέρεια Garmser, επαρχία Helmand. Ιθαγένεια: Αφγανός. Αριθμός εθνικού δελτίου ταυτότητας: α) Αφγανικό εθνικό δελτίο ταυτότητας (tazkira) αριθ. 57388, εκδοθέν στην περιφέρεια Lashkar Gah, επαρχία Helmand, Αφγανιστάν β) δελτίο δημότη αριθ. 665, Ayno Maina, επαρχία Kandahar, Αφγανιστάν. Διεύθυνση: α)Wesh, περιφέρεια Spin Boldak, επαρχία Kandahar, Αφγανιστάν, β) Safaar Bazaar, περιφέρεια Garmser, επαρχία Helmand, Αφγανιστάν, γ) αριθ. δωματίου 33, 5ος όροφος, Αγορά Sarafi, πόλη Kandahar, επαρχία Kandahar, Αφγανιστάν. Άλλες πληροφορίες: α) Ιδιοκτήτης της Rahat Ltd. β) Εμπλέκεται στην προμήθεια όπλων, περιλαμβανομένων και αυτοσχέδιων εκρηκτικών μηχανισμών, για λογαριασμό των Ταλιμπάν. γ) Συνελήφθη το 2012 και βρίσκεται υπό κράτηση στο Αφγανιστάν από τον Ιανουάριο του 2013. δ) Συνδέεται με την Rahat Ltd.
                  
                     Ημερομηνία κατονομασίας από τον ΟΗΕ:21.11.2012.